《潇湘夜雨 小青》
清代·周贻繁

带缓鸳鸯，妆销铅粉，年华容易蹉跎。春风染翠，蹙双娥愁，欲困郎情已矣。

贞不改、妾恨如何。伤怀处、幽窗冷雨，入耳偏多。灵根夙悟，心经一卷，曾记无讹。

望慈云、稽首泪湿轻罗。形便化、原同幻梦，缘可断、难醒痴魔。

虔诚愿、生生并蒂，照影向琼波。

作者简介：周贻繁，字茹馨，湘潭人。元氏县知县张玠室。姊诒端，即文襄左侯夫人也。繁与姊并传诗学于母王。文襄曾合刻其词为《慈云诗钞》。